సివిల్స్ ఆలిండియా టాపర్గా కర్ణాటక కోలార్ జిల్లాలోని కెంబొడి ప్రాంతానికి చెందిన 26 ఏళ్ల నందిని నిలిచారు.. ఐఎఎస్ ఆఫీసర్ కావాలనేది నా కల. ఇప్పుడు అది తీరినందుకు సంతోషంగా ఉంది. అయితే ఆల్ ఇండియా టాపర్గా నిలుస్తానని మాత్రం అనుకోలేదు, నా హార్డ్వర్క్ దీనికి కారణమన్నారు. నందిని నాలుగో ప్రయత్నంలో ఈ ఘనతను సాధించారు. ప్రస్తుతం ఆమె ఫరీదాబాద్లో ఐఆర్ఎస్ (కస్టమ్స్ అండ్ ఎక్సైజ్) ట్రైనింగ్లో ఉన్నారు. నందినికి 2014 సివిల్స్లో 849వ ర్యాంక్ రావడంతో ఐఆర్ఎస్ కేడర్కు ఎంపికైంది. 10వ తరగతి, 12వ తరగతిలో కూడా టాపర్ అయిన నందిని బెంగళూరులోని ఎంఎస్ రామయ్య ఇనిస్టిట్యూట్ నుంచి సివిల్ ఇంజనీరింగ్లో బిటెక్ పూర్తి చేశారు. అయితే తన నేపథ్యానికి భిన్నంగా కర్ణాటక సాహిత్యాన్ని ఆప్షనల్ సబ్జెక్ట్ ఎంచుకొని నందిని విజయం సాధించడం గమనార్హం. గతంలో నందిని కర్ణాటక పబ్లిక్ వర్క్స్ డిపార్ట్మెంట్లో జూనియర్ ఇంజనీర్గా రెండేళ్లు పని చేశారు. ఆ సమయంలో ఢిల్లీలోని కర్ణాటక భవన్ లో పోస్టింగ్ వచ్చింది. నందిని తండ్రి రమేశ్ ముదవడి కోలార్ ప్రాంతంలో ప్రైమరీ స్కూల్ టీచర్గా పని చేస్తున్నారు. తల్లి గృహిణి. తమ్ముడు ఇండియన్ అగ్రికల్చరల్ రీసెర్చ్ ఇనిస్టిట్యూట్లో పిహెచ్ డి చేస్తున్నారు. కర్ణాటక అమ్మాయి సివిల్స్ టాపర్గా నిలవడం ఇది రెండోసారి.
sivils alindia taparga karnaataka kolar jillaalooni kembodi praantaaniki chendina 26 ella nandini nilichaaru.. is afficer kavalanedi naa kala. ippudu adhi teerinanduku santoshamgaa undi. ayithe al india taparga nilustaanani maatram anukoledu, naa hardwark deeniki kaaranamannaaru. nandini naalugo prayatnamlo ee ghanatanu saadhinchaaru. prastutam aame faridabadlo irs (customs and exise) trininglo unnaaru. nandiniki 2014 sivilslo 849va rank raavadamtho irs kedarku empikaindi. 10va taragati, 12va taragatilo kuudaa tapar ayina nandini bengaluruloni ms ramayya inistitute nunchi sivil injaneeringlo bitec puurti chesaru. ayithe tana nepathyaaniki bhinnamgaa karnaataka saahityaanni apsional subject enchukoni nandini vijayam saadhinchadam gamanarham. gatamlo nandini karnaataka pablic works departmentlo joonier injaneergaa rendellu pani chesaru. aa samayamlo dhilleelooni karnaataka bhavan loo posting vachindi. nandini tandri ramesh mudavadi kolar praantamlo praimari scool teacherga pani chestunnaru. talli gruhini. tammudu indian agricalcharal reserch inistitutelo pihech di chestunnaru. karnaataka ammai sivils taparga nilavadam idhi rendosari.